|  |
| --- |
| cid:image001.jpg@01C879FB.FECBF230 |
| Република Србија |
| **МИНИСТАРСТВО ЗА РАД,****ЗАПОШЉАВАЊЕ, БОРАЧКА И****СОЦИЈАЛНА ПИТАЊА** |
| Број: 404-02-41/6-1/2017-22 |
| Датум: 10. март 2017. годинеНемањина 22-26 |
| Б е о г р а д |

**ПОЈАШЊЕЊЕ (1) У ВЕЗИ ПРИПРЕМАЊА ПОНУДЕ – ЈАВНА НАБАВКА УСЛУГА Стручно усавршавање запослених, Партија 1 Стручно усавршавање запослених из Инспектората за рад,**  **ЗА ПОТРЕБЕ МИНИСТАРСТВА ЗА РАД, ЗАПОШЉАВАЊЕ, БОРАЧКА И СОЦИЈАЛНА ПИТАЊА**

У поступку јавне набавке, услуга **Стручно усавршавање запослених, Партија 1 Стручно усавршавање запослених из Инспектората за рад,** за потребе Министарства за рад, запошљавање, борачка и социјална питања, ЈН бр. 10/2017, Министарству за рад, запошљавање, борачка и социјална питања, поднет je захтев за појашњење конкурсне документације.

У складу са одредбама чл. 63. ст. 3. и 4. Закона о јавним набавкама („Службени гласник РС“, бр.124/12, 14/2015 и 68/15), Министарство за рад, запошљавање, борачка и социјална питања, доставља следећи одговор:

**ПИТАЊЕ 1:**

Молимо вас за детаљно појашњење тј. одговорe на два питања у делу Конкурсне документације за ЈНМВ 10/2017 који се односи на додатне услове.

Наиме, на страни 10 Конкурсне документације наведено је следеће:

**1.1.**         Понуђач који учествује у поступку предметне јавне набавке, мора испунити **додатне услове** за учешће у поступку јавне набавке, дефинисане чл. 76. Закона, и то:

**3) Кадровски капацитет**: Под довољним кадровским капацитетом подразумева се да понуђач има радно ангажовано најмање 10 радника за пружање услуга угоститељства или организовања семинара

Да ли је понуђач који се искључиво бави и специјализован је за организовање конгреса, саветовања, радионица и маркетинг у домену едукација, потребно да има 10 (радно ангажованих) запошљених лица, или је могуће доставити уз понуду да хотел у оквиру своје делатности упошљава 10 и више лица, собзиром да је у тачки 1.1.  наведено "**за пружање услуга угоститељства**" ?

Угоститељске услуге може пружити једино угоститетељ, а ваша ЈНМВ се односи на организацију семинара на тему стручног усавршавања.

**ОДГОВОР 1:**

Понуђач испуњава услове у погледу кадровскох капацитета ако у оквиру своје делатности упошљава 10 и више лица, за пружање услуга угоститељства.

***ПИТАЊЕ 2:***

На страни 4. Конкурсне документације, у делу

**4. Просторни, садржински и временски обухват задатка/услуге** навели сте следеће:

**4.1.Географско подручје**

Семинар ће се одржати на територији Републике Србије, на дестинацији удаљеној **највише 200 км** од Београда.

Да ли је могуће да се изврши измена Конкурсне документације и из исте **избаци поменути број километара**, јер је то дискриминишући елемент на основу кога понуђач може поднети Захтев за заштиту права?

**ОДГОВОР 2:**

У складу са Законом о јавним набавкама наручилац у конкурсној документацији одређује додатне услове за учешће у поступку јавне набавке у погледу финансијског, пословног, техничког и кадровског капацитета увек када је то потребно имајући у виду предмет јавне набавке. У предметној јавној набавци наручилац је одредио услове за учешће у поступку који не дискриминишу понуђаче и у логичкој су вези са предметом јавне набавке.

Наручилац је одредио географско подручје на територији Србији на дестинацији удаљеној највише 200 км од Београда, јер није у могућности да обезбеди превоз за учеснике скупа на дестинацији која би знатно повећала трошкове превоза за учеснике скупа .

 **ЗА КОМИСИЈУ ЗА ЈАВНУ НАБАВКУ**

 **Тодор Лазић,члан Комисије**